ไซตัส

Cytus เป็นวิดีโอเกมดนตรี พัฒนาโดย Rayark Games ซึ่งเป็นผู้พัฒนาเกมอิสระในไต้หวัน เกมนี้เปิดตัวครั้งแรกบนแพลตฟอร์ม iOS เมื่อวันที่ 12 มกราคม 2012 จากนั้นเกมนี้ก็ได้รับการเผยแพร่บน Android ในวันที่ 7 สิงหาคม 2012 สำหรับ PlayStation Vita และ PlayStation Mobile ในชื่อ Cytus: Lambda เผยแพร่เมื่อวันที่ 26 มิถุนายน 2013รุ่นอาเขตชื่อ Cytus: Omega ในการทำงานร่วมกันกับ Capcom ได้รับการเปิดตัวในงาน Japan Amusement Expo ในเดือนกุมภาพันธ์ปี 2015 และทดสอบในเดือนกรกฎาคม 2015.

 วิธีเล่น 
รูปแบบการเล่นของ Cytus อาศัย "Active Scan Line" ซึ่งเคลื่อนที่ขึ้นและลงทั่วหน้าจอ  ผู้เล่นต้องแตะวัตถุวงกลมที่เรียกว่า "Notes" เมื่อ Active Scan Line เคลื่อนผ่านวัตถุเหล่านั้นตามจังหวะดนตรี มีการใช้โน้ตหลายประเภท ได้แก่ Click Note (โน้ตวงกลมที่ต้องแตะวัตถุให้ตรงจังหวะ), Drag Note (โน้ตต่อเนื่องที่ต้องลากไปตามทางของโน็ต) และ Hold Note (มีมาตรวัดริบบิ้นที่ยาวขึ้น ต้องกดโน้ตค้างไว้จนกว่าหลอดจะเต็ม)

โน้ตที่ต้องกดเมื่อเส้นขึ้นจะมีสีน้ำเงินและม่วง (สีเขียวอ่อนใน Cytus II ) ในขณะที่โน้ตที่ต้องกดเมื่อเส้นลงจะมีสีเหลืองและเขียว (สีฟ้าอ่อนใน Cytus II ) "美麗イラストで彩られたリズムアクション。スマートフォン向け「Cytus」を紹介する「（ほぼ）日刊スマホゲーム通信」第363回". 4Gamer. Retrieved 6 October 2014. โน้ตแต่ละตัวจะให้คะแนนตามความถูกต้อง ซึ่งอาจเป็น "Perfect" "Good" "Bad" หรือ "Miss!" การกดโน้ตต่อเนื่องกันด้วยคะแนน "Good" หรือ "Perfect" จะทำให้คอมโบซึ่งจะเพิ่มคะแนนให้มากขึ้นตามระดับของคอมโบ แต่อย่างนั้น เมื่อจบเพลง ผู้เล่นจะได้รับคะแนนเต็ม 1,000,000 โดยต้องได้คะแนนอย่างน้อย 700,000 จึงจะผ่าน Level ได้  ผู้เล่นจะได้รับเกรดเป็นตัวอักษรด้วย: "Fail" หากไม่สามารถเล่นเพลงให้ผ่านได้, C ที่ 700,000 คะแนน, B ที่ 800,000 คะแนน, A ที่ 900,000 คะแนน, S ที่ 950,000 คะแนน และ Million Master ที่คะแนนสูงสุด 1,000,000

นอกจากนี้ยังมีระบบการให้คะแนนรองอีกระบบหนึ่ง คือ "Technical Points" หรือ "TP" ซึ่งนำมาซึ่งระบบการให้คะแนนใหม่ที่เข้มงวดกว่าเดิม เรียกว่า "Rainbow Perfect"  แสดงด้วยเส้นขอบสีรุ้งบนเอฟเฟ็กต์โน้ตที่หายไป TP คำนวณจากความถูกต้องของโน้ตเพียงอย่างเดียวและแสดงเป็นเปอร์เซ็นต์

แต่ละเพลงมีระดับความยากสองระดับ คือ ง่ายและยาก โดยมีระดับความยากตั้งแต่ 1 ถึง 9 ส่วนเกม Cytus II มีระดับความยากสามถึงหกระดับ ได้แก่ Easy Hard Chaos Glitch Crash และ Dream โดยมีระดับความยากตั้งแต่ 1 ถึง 16 ผู้เล่นยังสามารถเลือกวิธีการปรากฏของโน้ตและเปิดปิดเอฟเฟ็กต์การแตะได้อีกด้วย

เรื่องราวของ Cytus ประกอบด้วยบทหลัก 10 บท รวมถึงบทนำ และเล่าผ่านฉากคัตซีนต่างๆ
 อ้างอิง 

หมวดหมู่:วิดีโอเกมที่พัฒนาขึ้นในประเทศไต้หวัน